
REPUBLIKA HRVATSKA
OPĆINA GORNJI MIHALJEVEC
JEDINSTVENI UPRAVNI ODJEL
KLASA: 400-08/26-01/01
URBROJ: 2109-21-03/1-26-1
Gornji Mihaljevec, 30.09.2026.              
               - Općinski načelnik
               - Referent za proračun i financije
                                                                                       - Proračunski korisnik Dječji vrtić Sovice 

Predmet: Uputa za  izradu  Prijedloga proračuna Općine Gornji Mihaljevec
                  za razdoblje  2027. - 2029. godine

Sukladno Zakonu o proračunu (Narodne novine br. 144/21) i Uputi Ministarstva financija dostavljaju se Upute za izradu proračuna Općine Gornji Mihaljevec za razdoblje 2027.-2029. godine s prilozima. 
Temeljem članka 17. Zakona o proračunu odgovorne osobe jedinica lokalne i područne (regionalne) samouprave, proračunskih i ostalih korisnika proračuna odgovorne su za zakonito i pravilno planiranje i izvršavanje  proračuna, odnosno financijskog plana.


Kompletnu dokumentaciju koja se dostavlja Općini Gornji Mihaljevec odgovorna osoba treba potvrditi svojim potpisom.


Proračunski korisnik obvezan je prijedloge svojih financijskih planova dostaviti  Jedinstvenom upravnom  odjelu Općine najkasnije  do  09. listopada  2026. godine.


 Upute za izradu proračuna Općine Gornji Mihaljevec za razdoblje 2027.-2029. godine i prilozi s obrascima mogu se preuzeti i s internetskih stranica Općine Gornji Mihaljevec 
( www.gornjimihaljevec.hr ).








Pročelnica:







            Lela Lesjak-Bunjevčević
Prilog:
1.Upute za izradu prijedloga proračuna Općine Gornji Mihaljevec
    za  razdoblje 2027.-2029. godine

2. Forma izgleda proračuna i financijskog plana proračunskog korisnika
3. Ekonomska klasifikacija

4. Izvori financiranja s opisom

5. Obrazac za sudjelovanje u izradi proračuna

OPĆINA GORNJI MIHALJEVEC
UPUTE ZA IZRADU PRORAČUNA

OPĆINE GORNJI MIHALJEVEC
ZA RAZDOBLJE 2027.-2029.

Gornji Mihaljevec,29.09.2026.
U skladu s odredbama Zakona o proračunu (NN 144/21) i Uputama Ministarstva financija dostavljamo Vam Upute za izradu Proračuna Općine Gornji Mihaljevec za razdoblje od 2027. do 2029. godine jer Vaši financijski planovi čine sastavni dio proračuna. Financijski planovi moraju biti sastavljeni na isti način i s istim sastavnim elementima kao i proračun.

Prema proračunskom kalendaru, Vlada Republike Hrvatske usvaja smjernice ekonomske i fiskalne politike za trogodišnje razdoblje, koje između ostalog sadrže ciljeve ekonomske politike za trogodišnje razdoblje te makroekonomski i fiskalni okvir opće države. 
Uputu Ministarstva financija moguće je preuzeti na stranicama Ministarstva financija www.mfin.hr (lokalna samouprava).

Metodologija za izradu proračuna jedinice lokalne i područne  samouprave kao i za izradu prijedloga financijskog plana propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i Računskom planu.

Važnost procesa planiranja prepoznata je i u kontekstu davanja Izjave o fiskalnoj odgovornosti temeljem Zakona o fiskalnoj odgovornosti (NN 111/18 i 83/23)  i Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19).

Čelnik jedinice lokalne i područne (regionalne) samouprave odnosno proračunskog i izvanproračunskog korisnika odgovoran je za zakonito i pravilno planiranje i izvršavanje proračuna odnosno financijskog plana i za svrhovitost, učinkovitost i ekonomično raspolaganje proračunskim sredstvima proračuna odnosno financijskog plana.
NOVOSTI KOD IZRADE, PREDLAGANJA I DONOŠENJA PRORAČUNA I FINANCIJSKIH PLANOVA PREMA NOVOM ZAKONU O PRORAČUNU
A) Predlaganje i donošenje proračuna i financijskih planova za 2027. i projekcija za 2028. i 2029. na razini skupine ekonomske klasifikacije
Značajna novost u odnosu na stari Zakon o proračunu i dosadašnju praksu je razina ekonomske klasifikacije na kojoj se predlaže i usvaja plan za proračunsku godinu i projekcije za sljedeće dvije godine. Sukladno člancima 38., 39. i 42. novog Zakona o proračunu, proračun JLP®S samouprave, financijski plan proračunskog korisnika usvaja se na razini skupine ekonomske klasifikacije. Slijedom toga, JLP®S, proračunski i izvanproračunski korisnici prihode i primitke, rashode i izdatke za 2027. godinu iskazuju na razini skupine (druga razina računskog plana) isto kao i za 2028. i 2029. godinu. 
B) Iskazivanje rashoda u Računu prihoda i rashoda po funkcijskoj klasifikaciji
Zakon o proračunu u članku 29. propisuje obvezu da jedinice JLP®S u Općem cijelu proračuna u Računu prihoda i rashoda, rashode iskažu i prema funkcijskoj klasifikaciji. Ista je obveza propisana i proračunskim korisnicima JLP®S koji sukladno članku 34. novog Zakona o proračunu u Općem dijelu financijskog plana u Računu prihoda i rashoda, rashode proračunskog korisnika trebaju iskazivati i prema funkcijskoj klasifikaciji. 

C) Sažetak prihoda i rashoda te sažetak Računa financiranja u Općem dijelu proračuna i financijskog plana 
Zakon o proračunu u članku 29. i u članku 34. propisuje da Opći dio proračuna, odnosno Opći dio financijskog plana proračunskih i izvanproračunskih korisnika obvezno sadrži i sažetak Računa prihoda i rashoda te sažetak Računa financiranja. U skladu s navedenim, JLP®S te njihovi proračunski i izvanproračunski korisnici u obvezi su u ovom proračunskom ciklusu pripremiti navedene sažetke.

D) Zakonska obveza izrade višegodišnjeg plana uravnoteženja
Člankom 37. Zakona o proračunu propisano je ako JLP®S i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan odnosi. Isto tako, ako JLP®S i njihovi proračunski i izvanproračunski korisnici ne mogu preneseni višak u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun odnosno financijski plan donosi.
E) Usvajanje prijedloga financijskog plana od strane upravljačkih tijela u proračunskim i izvanproračunskim korisnicima
Člankom 38. stavkom 2. i člankom 39. stavkom 2. Zakona o proračunu propisano je da čelnik proračunskog i izvanproračunskog korisnika prije dostave prijedloga financijskog plana nadležnom upravnom tijelu, prijedlog financijskog plana obvezan je uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog odnosno izvanproračunskog korisnika.
Zakonom o proračunu je dalje uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo. Ako postoje razlike u financijskom planu izvanproračunskog korisnika na koji je predstavničko tijelo dalo suglasnost u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan na koji je predstavničko tijelo dalo suglasnost.

F) Obrazloženje – sastavni dio proračuna i financijskog plana
Sadržaj proračuna, sukladno članku 31. Zakona o proračunu, dopunjen je na način da obrazloženje postaje sastavni dio proračuna kako na državnoj tako i na razini jedinica lokalne i područje (regionalne) samouprave.
Obrazloženje općeg dijela proračuna JLP®S sukladno odredbama novog Zakona o proračunu sadrži:
· Obrazloženje prihoda i rashoda, primitaka i izdataka proračuna JLP®S

· Obrazloženje prenesenog manjka, odnosno viška proračuna JLP®S.

Obrazloženje posebnog dijela proračuna JLP®S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. Zakon u članku 36. propisuje obvezu i proračunskim i izvanproračunskim korisnicima za izradu obrazloženja i to obrazloženja uz opći dio financijskog plana i obrazloženje uz posebni dio financijskog plana.
Obrazloženje općeg dijela financijskog plana proračunskog i izvanproračunskog korisnika JLP®S sadrži:

· Obrazloženje prihoda i rashoda, primitaka i izdataka

· Obrazloženje prenesenog manjka odnosno viška financijskog plana, u slučaju da isti postoji.

Obrazloženje posebnog dijela financijskog plana proračunskog i izvanproračunskog korisnika sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.

G) Predlaganje amandmana na proračun jedinice lokalne i područne (regionalne) samouprave i financijski plan izvanproračunskog korisnika JLP®S 
Člankom 41. Zakona o proračunu detaljno je uređeno predlaganje amandmana na način da se mogu podnositi amandmani kojima se predlaže:

· Povećanje proračunskih rashoda iznad iznosa utvrđenih prijedlogom proračuna JLP®S i financijskim planom izvanproračunskog korisnika JLP®S pod uvjetom da se istodobno predloži smanjenje drugih rashoda u istom iznosu i unutar istih izvora financiranja u posebnom dijelu proračuna ili financijskog plana.
· Povećanje proračunskih izdataka iznad iznosa utvrđenih prijedlogom proračuna JLP®S i financijskim planom izvanproračunskog korisnika JLP®S pod uvjetom da se istodobno predloži smanjenje drugih izdataka u istom iznosu i unutar istih izvora financiranja u posebnom dijelu proračuna ili financijskog plana.
H) Transparentnost proračuna – zakonska obveza

Zakonom o proračunu propisana je obveza objave proračuna i financijskih planova i ostale dokumentacije na mrežnim stranicama JLP®S i proračunskim i izvanproračunskih korisnika.
Proračun koji JLP®S donose za razdoblje 2027.-2029. i financijski planovi proračunskih i izvanproračunskih korisnika za razdoblje 2027.-2029. iako se pripremaju tijekom 2026.g. Predstavničko tijelo raspravlja i donosi proračun do kraja 2026.g. 
METODOLOGIJA IZRADE PRIJEDLOGA FINANCIJSKOG PLANA PRORAČUNSKOG KORISNIKA OPĆINE GORNJI MIHALJEVEC

Proračunski korisnici jedinica lokalne i područne samouprave obvezni su izraditi financijske planove u skladu s odredbama Zakona o proračunu, uz pridržavanje ovih Uputa. Financijski planovi dostavljaju se Jedinstvenom upravnom odjelu Općine.
Proračunski korisnik Općine Gornji Mihaljevec je Dječji vrtić Sovice,Gornji Mihaljevec.
Proračun i financijski planovi izrađuju se za tekuću godinu kao i projekcije za naredne dvije godine. Prijedlog financijskog plana proračunskog korisnika JLP®S za razdoblje 2027.-2029. godine, u skladu s odredbama Zakona o proračunu, sadrži:

1. Opći dio financijskog plana za 2027.-2029. 
2. Posebni dio financijskog plana za 2027.-2029. 
3. Obrazložene financijskog plana
(vidi upute Ministarstva financija)

Proračunski korisnik jedinice lokalne i područne (regionalne) samouprave prihode i primitke, rashode i izdatke za 2027. godinu, a i za 2028. i 2029. planira na razini skupine (druga razina računskog plana). Uz ekonomsku i programsku klasifikaciju, proračunski korisnik jedinica lokalne i područne (regionalne) samouprave u izradi financijskog plana primjenjuje i klasifikaciju po izvorima financiranja. Upravno vijeće proračunskog korisnika obvezno je usvojiti financijski plan do kraja godine, kako bi se od 1. siječnja 2027. godine mogle preuzimati i izvršavati nove obveze.
Izmjene i dopune financijskog plana proračunskog korisnika nisu moguće bez suglasnosti jedinice lokalne i područne (regionalne) samouprave, odnosno preraspodjela ili izmjena i dopuna proračuna u čijoj je proračunski korisnik nadležnosti. 


Financijski plan korisnika treba biti uravnotežen. Izuzev prihoda i rashoda (korisnici najčešće nemaju primitaka i izdataka) potrebno je u plan uključiti i predviđeni manjak, odnosno višak prihoda te s navedenim bilančnim kategorijama postići uravnoteženje.
Proračunski korisnik ako posluje s manjkom trebaju kroz više godina planirati pokriće manjka iz prethodne(ih) godina. Iznimno, ako proračunski korisnik dođe u situaciju da im preneseni manjak čini značajan dio ukupnog financijskog plana, odnosno da ga s obzirom na projekciju prihoda i stvorene obveze ne može realno pokriti u jednoj godini, moguće je sukcesivno planirati pokriće manjka kroz trogodišnje razdoblje za koje se financijski plan donosi, s tim da nije moguće sav manjak prebacit na posljednju godinu zadanog trogodišnjeg okvira. Sukcesivno planiranje je moguće jedino pod uvjetom da se uz financijski plan donese i akt koji će sadržavati:

1. Analizu i ocjenu postojećeg financijskog stanja 

2. Prijedlog mjera za otklanjanje utvrđenih uzroka nastanka negativnog poslovanja te mjera za stabilno održivo poslovanje

3. Akcijski plan provedbe navedenih mjera s očekivanim financijskim i ekonomskim učinkom.

Takav dokument donosi Upravno vijeće, koje i donosi financijski plan.

Također, proračunski korisnik može iznimno sukcesivno planirati trošenje kumuliranog viška iz prethodne(ih) godine. Međutim, i u tom slučaju Upravno vijeće mora potvrditi takvo postupanje. Akt koji uz financijski plan donosi upravljačko tijelo svakako treba odgovoriti na pitanja nastanka tako značajnog viška, stvaranje mogućnosti za smanjenje i sl. 

Višak i manjak ne iskazuje se u financijskom planu na računima razreda 6/7 i 3/4,već se u sam financijski plan uključuje bilančna pozicija 922 Višak/manjak prihoda. Konačni rezultat poslovanja je poznat tek u siječnju godine za koju se donosi financijski plan pa se zbog toga prilikom planiranja odnosno izrade financijskog plana u obzir uzima planirani rezultat poslovanja.
Proračunski korisnik obvezan je izraditi procjenu prihoda i primitaka za razdoblje 2027.-2029. po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.

Temeljem ostvarenih prošlogodišnjih prihoda proračunskog korisnika izrađena je obvezujuća vezna tablica kojom se povezuju prihodi s izvorom financiranja. Ukoliko proračunski korisnik planira prihode koji nisu sadržani u tablici, obavezno mora u dogovoru s Jedinstvenim upravnim odjelom, odjel financija, utvrditi izvor financiranja.
	Račun
	Naziv
	Izvor financiranja

	634
	Pomoći  od izvanproračunskih korisnika
	52 – Pomoći

	636
	Pomoći proračunskim korisnicima iz proračuna koji im nije nadležan
	52 – Pomoći

	641
	Prihodi od financijske imovine
	31 – Vlastiti prihodi

	652
	Prihodi po posebnim propisima
	43 – Prihodi za posebne namjene

	661
	Prihodi od prodaje proizvoda i robe te pruženih usluga
	31 – Vlastiti prihodi

	671
	Prihodi iz nadležnog proračuna za financiranje redovne djelatnosti proračunskih korisnika
	11 – Opći prihodi


Izvor financiranja 11 – Opći prihodi i primici; to su prihodi koje proračunski korisnik ostvaruje isključivo iz općinskog proračuna, a planira ga u okviru skupine 67 za financiranje redovne djelatnosti. Planirani rashodi iz ovog izvora ne smiju se povećavati ni smanjivati osim preraspodjelama ili izmjenama i dopunama proračuna.
Izvor financiranja 31 – Vlastiti prihodi; to su prihodi od iznajmljivanja prostora u vlasništvu korisnika, prihodi od prodaje sekundarnih sirovina (stari papir i sl.), prihodi za usluge fotokopiranja,  prihodi od kamata,  te prihodi od prodaje proizvoda.

Izvor financiranja 43 – Prihodi za posebne namjene; to su prihodi koje ostvaruju od uplata roditelja i djelatnika za kuhinju, produženi boravak i sl., uplate roditelja za sufinanciranje vrtića, prihodi od prodaje ulaznica kod ustanova u kulturi, te prihodi od članarina i zakasnina u knjižnicama. 
Izvor financiranja 52 – Pomoći; to su sredstva dobivena iz nenadležnih proračuna.

Proračunski korisnik Općine Gornji Mihaljevec svoj financijski plan za 2027. godinu i projekcije za 2028. i 2029. dostavlja jedinstvenom upravnom odjelu  Općine na razini odjeljka (druga razina računskog plana). 

Obrazloženje prijedloga financijskog plana sadrži: sažetak djelokruga rada proračunskog korisnika, obrazložene programe, zakonske i druge podloge na kojima se zasnivaju programi, usklađene ciljeve, strategiju i programe s dokumentima dugoročnog razvoja, ishodište i pokazatelje na kojima se zasnivaju izračuni i ocjene potrebnih sredstava za provođenje programa, te ostala obrazloženja i dokumentaciju.


Budući da se financijski plan, odnosno proračun, čiji se posebni dio sastoji od financijskih planova proračunskog korisnika, usvaja za trogodišnje razdoblje, važno je kroz obrazloženje istaknuti ciljeve, te dinamiku ostvarenja istih kroz plansko razdoblje. 
Sukladno Uputi Ministarstva financija proračunski korisnici dužni su samostalno definirati pokazatelje uspješnosti realizacije zacrtanih ciljeva i navesti ih u okviru obrazloženja financijskog plana. Zakon o proračunu čl. 30 obvezuje korisnike na upotrebu i razvoj pokazatelja uspješnosti koje je potrebno definirati u obrazloženju financijskog plana. Pokazatelji uspješnosti naglašavaju programe koji nisu dobri i potiču korisnika da propita važnost projekta odnosno aktivnosti te željene rezultate i ciljeve koji će se provođenjem postići. Koriste se dvije vrte pokazatelja: pokazatelj učinka (treba dati informaciju o učinkovitosti, dugoročnim rezultatima te društvenim promjenama koje se postižu ostvarenjem cilja) i pokazatelj rezultata (odnose se na proizvedena dobra i usluge unutar aktivnosti/projekta i orijentirani su prema konkretnom rezultatu).
Primjer pokazatelja uspješnosti za dječji vrtić:
	Pokazatelj rezultata
	Definicija
	Jedinica
	Polazna vrijednost
	Izvor  podataka
	Ciljana vrijednost
	Ciljana vrijednost
	Ciljana vrijednost

	
	
	
	
	
	(2027.)
	(2028.)
	(2027.)

	Potpuna usklađenost s Državnim pedagoškim standardom u pogledu odnosa broj odgajatelja i broja djece
	Broj djece u skupini u odnosu na broj odgajatelja mora biti usklađen s Državnim pedagoškim standardom, kako bi se osigurala minimalna kvaliteta provođenja predškolskog odgoja
	Broj djece u skupini u odnosu na broj odgojitelja/ica
	17/2
	Dječji vrtić
	17/2
	17/2
	17/2


VREMENSKA DINAMIKA IZRADE PRORAČUNA OPĆINE GORNJI MIHALJEVEC ZA 2027. - 2029. GODINU
1. Proračunski korisnik dostavlja Jedinstvenom upravnom odjelu svoj financijski plan najkasnije do 09. listopada 2026. godine.
2. Referent za proračun i financije, dostavlja podatke prihoda i rashoda Jedinstvenom Upravnom odjelu najkasnije do 12. listopada 2026.
3. Temeljem dostavljenih podataka Jedinstveni Upravni odjel izrađuje nacrt proračuna Općine Gornji Mihaljevec za 2027. - 2029., i dostavlja ih načelniku do 14. listopada 2026.
4. Konačna izrada prijedloga proračuna Općine Gornji Mihaljevec za 2027. godinu te projekcija za 2028.-2029. i nacrt prijedloga Odluke o izvršavanju proračuna za 2027. treba biti izrađena u vremenskom razdoblju od 01.11. do 10.11.2026. Načelnik utvrđuje prijedlog proračuna i projekcija i podnosi ih predstavničkom tijelu najkasnije do 15. studenog 2026.
5. Proračun Općine Gornji Mihaljevec Općinsko vijeće usvaja najkasnije do 31.12.2026. godine.

UKUPNI  LIMITI ZA IZRADU FINANCIJSKIH PLANOVA PRORAČUNSKOG KORISNIKA DJEČJEG VRTIĆA „SOVICE“
	
	Plan 2027.
	Projekcija 2028.
	Projekcija 2029.

	Rashodi za zaposlene
	       380.000,00
	        385.000,00
	    385.000,00

	Materijalni i financijski rashodi
	         99.000,00
	        104.000,00  
	    114.000,00 

	Rashodi za nabavu nefinancijske imovine
	           5.000,00
	           5.000,00
	        5.000,00

	UKUPNO
	       484.000,00
	       494.000,00
	    504.000,00


Proračunski korisnik može promijeniti iznose limitiranih sredstava između aktivnosti, uz uvjet da ukupno utvrđena sredstva iz proračuna Općine Gornji Mihaljevec ostanu na navedenoj razini.

      Pročelnica :

                                                                                                          Lela Lesjak- Bunjevčević
